Η βουλευτής του ΣΥΡΙΖΑ Ελένη Αυλωνίτου ξαναχτύπησε με δηλώσεις της.

Μετά τις τοποθετήσεις της ότι «η Ελλάδα έσωσε το χρεοκοπημένο ΔΝΤ» και ότι «οι καταληψίες είναι αξιέπαινα παιδιά που δείχνουν αλληλεγγύη», τώρα είπε πως όσοι ψήφισαν «ναι» στο δημοψήφισμα του 2015 ήθελαν την έξοδο της Ελλάδας από το ευρώ.

Μιλώντας στο ΣΚΑΪ η κυρία Αυλωνίτου είπε χαρακτηριστικά «προκειμένου να υπάρξει μια μαζική φτωχοποίηση βγαίνοντας από το ευρώ, γιατί αυτοί που ψήφισαν <ναι> στο δημοψήφισμα μας οδηγούσαν εξω από το ευρώ με πλεονάσματα υπέρογκα».

Μάλιστα στο άκουσμα των δηλώσεών της οι Θανάσης Πλεύρης και Δημήτρης Τσιόδρας που ήταν στο πάνελ ξέσπασαν σε γέλια.